༄༅། །རཏ་གླིང་ཐུགས་སྒྲུབ་དབང་བཤད་བཞུགས། །
ཨོཾ་སྭསྟི། ཨོ་རྒྱན་རིན་ཆེན་གླིང་པའི་ཐུགས་སྒྲུབ་དབང་བཤད་མདོར་བསྡུས་ནི། ཐོག་མར་ཀུན་སློང་བཅོས་པ་
སོགས་དབང་གི་རྒྱབ་ཡྀག་དབུ་ནས་འབྱུང་བ་སོགས་ཇི་ལྟར་འཚམས་པ་དང༌།
འདིར་བདག་ཅག་གི་སྟོན་པ་ཆོས་སྐུའི་དུས་སུ་ཀུན་ཏུ་བཟང་པོ་འོད་གསལ་
སྙིང་པོའི་ཞིང་དུ་རང་བཞིན་མངོན་པར་བྱང་ཆུབ་ནས་རང་སྣང་ལོངས་སྐུ་ཚང་པ་རྔ་སྒྲའི་
ཞིང་ན་ངེས་པ་ལྔ་ལྡན་གྱི་བཀོད་པ་འབྱམས་ཀླས་པས་ཕྱི་གསལ་ཕྱེད་སྣང་རང་བཞིན་
སྤྲུལ་སྐུ་རིགས་ལྔ་སངས་རྒྱས་ཀྱི་བཀོད་པ་ཚད་མེད་པ་ས་བཅུའི་དབང་ཕྱུག་རྣམས་ལ་
སྣང་བ་པདྨ་ཀུན་ཏུ་འཆང་ཞེས་རྣམ་རོལ་ཞིང་ཁམས་མཐའ་ཡས་པ་ལས་གངས་ཅན་མཚོ་
ལྔའི་རྣམ་སྣང་ཐུགས་ཀའི་ཐད་ཀྱི་མི་མཇེད་བྱེ་བ་ཕྲག་བརྒྱར། ཐུབ་དབང་དང་པད་འབྱུང་
མདོ་སྔགས་ སྟོན་ པ་ བྱེ་ བ་ ཕྲག་བརྒྱའི་རྣམ་ རོས་བསྟན་པ་གཉིས་ཀྱི་སྒྲོན་མེ་སྣང་བར་
མཛད་པ། རེ་རེའི་ཕྱོགས་མཚམས་རྣམས་སུ་སྐུ་ལྔ་མཚན་བརྒྱད་དང་རིགས་དྲུག་འདུལ་
ཁྱད་པར་འཛམ་བུའི་
་
མཛད་གུ་རུ་དྲུག་སོགས་གང་འདུལ་འགྲོ་བའི་དོན་མཛད་པ་ལས།
གླིང་འདིར་ཐུབ་པའི་དབང་པོས་ཐུན་མོང་གདུལ་བྱར་མཛད་པ་བཅུ་གཉིས་ཀྱི་སྒོ་ནས་
ཆོས་ཀྱི་འཁོར་ལོ་རིམ་པ་གསུམ་སོགས་བསྐོར་ནས་ཐུན་མིན་གདུལ་བྱར་ ཨོ་རྒྱན་གྱི་
སློབ་དཔོན་ཆེན་པོ་ཉིད་དྷ་ན་ཀོ་ཥའི་མཚོ་གླིང་དུ་རང་བྱུང་རྫུས་སྐྱེས་སུ་བལྟམས་ཏེ་
འཕགས་ཡུལ་མཐའ་དབུས་ཀུན་ཏུ་ལོ་སུམ་སྟོང་དྲུག་བརྒྱ་འགྲོ་ལྡིང་ཏ་ཟིག་གསེར་གླིང་
་གླིང་ སོགས་ སུ་ གུ་ རུ་ འཕྲུལ་ མཚན་ བཞི་བཅུ་ སོགས་མཚན་དང་ སྐུ་ཡི་བཀོད་ པ་
ཟང
3} |

གངས་ཅན་རིག་བཅུད་ལས།
༼མ༽
རག་མགོ་སྤྲུལ་སྐུའི་གསུང་འབུམ།
མཐའ་ཡས་པས་འགྲོ་བའི་དོན་མཛད་ཅིང་། ཁྱད་པར་རྒྱལ་བས་ཞབས་ཀྱི་མ་བཅག་གངས་
ཅན་མུན་པའི་གླིང་དུ་མདོ་སྔགས་ཆོས་ཀྱི་བསྟན་པ་དཀར་འཇམ་ཡུག་གཅིག་ཏུ་རྒྱས་པར་
ཁྱད་པར་གསང་ཆེན་རྡོ་རྗེ་ཐེག་པ་མདོ་སྒྱུ་སེམས་གསུམ་བཀའ་བརྒྱད་སྤྱི་དང་བྱེ་
བྲག །བཀའ་འདུས་རྣམ་གསུམ་སོགས་བླ་ན་མེད་པའི་ཆོས་ཀྱི་འཁོར་ལོ་བསམ་གྱིས་
མཛད།
མི་ཁྱབ་པ་བསྐོར། རི་བྲག་ཐམས་ཅད་སྒྲུབ་གནས་སུ་བྱིན་གྱིས་རླབས། མ་འོང་གདུལ་
བྱའི་དོན་དུ་ས་འོག་ཐམས་ཅད་རིན་ཆེན་གཏེར་གྱིས་བསྐང་བ་འདོན་པའི་སྐྱེས་བུ་གྲུབ་
ཐོབ་གཏེར་སྟོན་རིམ་གྱིས་བྱོན་པས་རྣམ་འདྲེན་ལྔ་པའི་བསྟན་པ་མ་བྱུང་གི་བར་དུ་བསྟན་
ཞབས་གཏེར་གྱིས་སྐྱོངས་སྟེ་ཤཱཀྱའི་བསྟན་པ་མི་ནུབ་པར་མཛད་པ་ལས་སྐབས་ཞིག་གུ་
རུ་ཉིད་འོག་མིན་དཔལ་གྱི་མཆིམ་ཕུར་བཞུགས་པའི་ཚེ་མངའ་བདག་ལྷ་སྲས་མཚོ་རྒྱལ་
བཻ་རོ་ཙ་ན་སོགས་རྗེ་འབང་འདུས་པས་ཕྱག་དང་མཆོད་པ་ཕུལ་ནས་མགྲིན་གཅིག་ཏུ་
ད་སྔོན་གསུང་པའི་ཆོས་ཐམས་ཅད་ཀྱི་སྙིང་པོ་གཅིག་ཏུ་དྲིལ་བ་ཉམས་ལེན་བདེ་ཞིང་ཁ་
ཚང་དོན་ འདུས་ བྱིན་ རླབས་མྱུར་བ་གཞན་ལས་ཁྱད་པར་འཕགས་ པ་ ཞིག་ རྩལ་བར་
གསོལ་བ་བཏབ་པས་ནག་པ་ཟླ་བའི་ཚེས་བཅུར་གུ་རུ་རིན་པོ་ཆེ་ཉིད་བདེ་གཤེགས་
ཡོངས་འདུས་ ཧེ་ རུ་ཀའི་ སྐུ་བཞེངས་ཏེ་ སྐུ་ ལ་ ཞིང་ ཁམས་ རབ་ འབྱམས་ སྣང་བཪ་ རྩ་
གསུམ་རྒྱལ་བའི་དཀྱིལ་འཁོར་མཐའ་ཡས་པ་བཀོད་པ་དང་སྤྲོ་བའི་ཆོ་འཕྲུལ་བསམ་
གྱིས་མི་ཁྱབ་པས་རྗེ་འབང་ཡོངས་ལ་ཐུགས་སྒྲུབ་ཡིད་བཞིན་ནོར་བུའམ་བླ་མེད་དོན་
རྫོགས་འདུས་པའི་རྩ་བ་ཡན་ལག་བཅས་པའི་སྨིན་གྲོལ་རྫོ་གས་པར་བསྩལ་ལ། མཐུན་སྣང་
དུའང་ས་གཡོ་བ་མེ་ཏོག་གི་ཆར་དྲི་བསུང་གི་ངད་ལྡང་བ་རོལ་མོའི་སྒྲ་དང་ལྟས་དང་ཆོ་
འཕྲུལ་ཚད་མེད་པ་བྱུང། རྗེ་འབངས་སོ་སོས་སྒྲུབ་པ་མཛད་པས་ལྷ་དང་དབྱེར་མེད་པའི་
དངོས་གྲུབ་ཐོབ། མཚོ་རྒྱལ་དང་ཨ་ཙར་ས་ལེས་བརྡ་ཡི་ཡིག་གེར་བཏབ་པ་ནམ་ཞིག་གི་
ཚེ་གུ་རུའི་བཀའ་བཞིན་ཡུལ་ཉེར་བཞིའི་ནང་ཚན་ཉེ་བའི་ཚནྡེ་ཧ་དེ་ཝི་ཀོ་ཊི་གཉིས་པ་
3}?

རཏ་གླིང་ཐུགས་སྒྲུབ་དབང་བཤད།
དཔལ་ཡང་དག་ཐུགས་ཀྱི་སྒྲུབ་གནས་ལྷོ་བྲག་མཁར་ཆུའི་དཔལ་གྱི་ཕུག་རིང་གི་འོག་
བྲག་རི་ཙིཏྟ་གནམ་སླང་འདྲ་བའི་མགུལ་ཕ་ཝཾ་གཡུ་སྒྲོམ་འབར་བར་སྐུ་གསུང་ཐུགས་ཀྱི་
རྟེན་བཅས་ཕྱི་ནང་གསང་བའི་གཏེར་སྲུང་ལ་བཅོལ་ཏེ་གཏད་རྒྱ་སྨོན་ལམ་བཅས་སྦ་བར་
མཛད་པའི་ཚེ་གུ་རུ་མཁའ་འགྲོའི་ཚོགས་བཅས་བྱོན་ནས་རབ་ཏུ་གནས་པར་མཛད་པ་
ཉིད། དུས་ཕྱིས་རབ་བྱུང་བཅོ་ལྔ་པའི་མེ་མོ་ལུག་གི་ལོར་པདྨ་བཀའ་ཐང་ལས། དབུས་
པའི་འདུན་པ་ཆིག་དྲིལ་ས་ཧོར་སྐྲགས༔ མགྲིན་ཐང་ཀོ་རོ་བྲག་གི་གཏེར་ཁ་འདི༔ མི་
བཞག༴ གཏེར་སྟོན་རིན་ཆེན་གླིང་པ་ཞེས་བྱ་འབྱུང་༔ ཞེས་པ་ལ། སྤྱིར་བཀའ་ཐང་ལུང་
རེས་གཏེར་སྟོན་ཁ་ཤས་འཛིན་པ་ལྟར། སྔོན་མེ་བན་རིན་ཆེན་གླིང་པ་སོགས་ངོས་འཛིན་
མོད་ཀྱང༌། འདི་སྐབས་དབུས་པའི་དཔུང་གིས་རྒྱ་ཧོར་གྱི་ཕྲུ་མ་བསྐྲད་པ། མོན་མཐའ་
མགྲིན་ཐང་ཀོ་བྲག་གི་གནས་ནས་གཏེར་སྟོན་པ་སོགས་དུས་རྟགས་ལུང་བྱང་འཁྲུལ་པ་
མེད་པ་དང༌། གཞན་ཡང་རིག་འཛིན་པདྨ་གླིང་པ་སོགས་ཀྱི་ལུང་བྱང་ལས་གསལ་བར་
བསྟན་པ། ལྷ་ལྕམ་པདྨ་གསལ་དང་གཏེར་སྟོན་པདྨ་གླིང་པ་སོགས་ཀྱི་སྐྱེ་མཐའ་མདོ་
ཁམས་ལི་གཙང་ཕྱོགས་འཁྲུངས་པའི་ཨོ་རྒྱན་རིན་ཆེན་གླིང་པ་ཞེས་ཟབ་གཏེར་རྒྱ་མཚོའི་
གསང་མཛོད་འཛིན་པ་དེས་གཏེར་གནས་དེ་ཉིད་ནས་སྤྱན་དྲངས་པར་མཛད་པ། ཆོས་
བདག་རྩོད་བྲལ་གྲུབ་པའི་རིག་འཛིན་ཟག་མེད་མཁྱེན་སྤྱན་མངའ་བ་དག་གིས་ཐུགས་
ཉམས་སུ་བཞེས་ཤིང་བྱིན་རླབས་ནུས་པའི་རྟགས་མཚན་ཁྱད་པར་ཅན་གྲུབ་པས་ཕྲིན་
ལས་སྤེལ་བར་མཛད་པའི་ཟབ་ཆོས་འདི་ཉིད་ཀྱི་གཞུང་ལས། འདི་དང་འབྲེལ་ཚད་འགྲོ་
བ་ཕོ་མོ་རྣམས༔ སྐེ་བ་གཅིག་གམ་གསུམ་ལས་མི་འགྱང་བར༔ རྔ་ཡབ་དཔལ་རི་རིག་
འཛིན་ཚོགས་གྲལ་དུ༔ གྲོལ་བར་འགྱུར་བ་ཐེ་ཚོམ་ཡོད་རེ་ཀན༔ ཚུལ་མཐུན་ཀློག་ཅིང་
འཛིན་པ་ལྟ་ཅི་སྨོས༔ ཕལ་ཆེར་དབང་ལུང་ཐོབ་པ་ཙམ་གྱིས་གྲོལ༔ དཔེ་རྒྱུན་ཙམ་ཞིག་
བཅང་ཡང་རྩ་གསུམ་ལྷས༔ མངོན་སུམ་དབང་བསྐུར་བྱིན་རླབས་རྩལ་བར་འགྱུར༔ བོད་

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།
༼མ༽
ཡུལ་མཐའ་དབུས་ང་ཡི་སྒྲུབ་གནས་སུ༔ རབ་ནི་ཚེ་དང་དུས་མཆོད་བརྩོན་པ་དང་༔ ཐ་ན་
ལོ་རེར་མ་ཆགས་བརྩོན་ན་ཡང་༔ ཀླ་ཀློའི་འཚུབ་འགྱུར་ཞི་ཞིང་རྒྱལ་སྲིད་བདེ༔ ནད་
མཚོན་མུ་གེ་མེད་ཅིང་འབྱུང་བ་སྙོམ༔ བསྟན་པ་ཡུན་གནས་འགྲོ་ལ་བདེ་སྐྱིད་འཕེལ༔
ཞེས་དང༌། འདི་ཡི་དབང་རྒྱུན་ཙམ་ཞིག་སྤེལ་ན་ཡང་༔ དེ་ལ་སངས་རྒྱས་སྟོང་གི་ཡོན་
ཏན་རྫོགས༔ འདི་ཡི་ལུང་རྒྱུན་ཙམ་ཞིག་སྤེལ་ན་ཡང་༔ ཕྱི་མ་ཆོས་སྨྲའི་རྒྱལ་པོར་སྐྱེ་བར་
འགྱུར༔ ཞེས་སོགས་རྡོ་རྗེའི་ལུང་གིས་བསྔགས་པར་མཛད་པ་འདི་ལ། རྩ་བ་ཟུག་པ་ལྟ་
བུ་རྒྱུད་དང་རྩ་བའི་སྒྲུབ་སྐོར༔ འགྲིལ་བ་སྡོང་པོ་ལྟ་བུ་བླ་མ་ཡི་དམ་མཁའ་འགྲོའི་ཆོས་
སྐོར། གྱེས་པ་ཡལ་ག་ལྟ་བུ་སྐུ་གསུང་ཐུགས་ཡོན་ཏན་ཕྲིན་ལས་ཀྱི་སྒྲུབ་སྐོར། མཛེས་པ་
མེ་ཏོག་ལྟ་བུ་གྲིབ་སེལ་སྐོར་དང༌། སྨིན་པ་འབྲས་བུ་ལྟ་བུ་བསྟན་སྲུང་སྐོར་རྣམས་ལས།
འདིར༴ སྐོར་གྱི༔ ཆེ་གེའི་དབང་སྐུར་སྒྲུབ་པ་ལ་བདག་ཉིད་ཀྱི་བགྱི་འོས་རྣམས་གྲུབ་ནས་
ཁྱེད་རང་རྣམས་ཀྱི་ངོ་སྐལ་དུ་མཎྜལ་རེ་འབུལ་འཚལ།
ཐུགས་སྒྲུབ་རྩ་བའི་དབང་བསྐུར་ལ་ནི་གཏེར་གཞུང་ལོ་རྒྱུས་དར་བཀའ་འགྲེལ་སོགས་ལྟར་བཤད་པ་དང་ཐེག་
དགུ་སོ་སོའི་སྐབས་དབང་གི་རྒྱབ་ཡིག་ལྟར་སོ་སོའི་སྤྱི་དོན་གྱིས་མཚམས་སྦྱར། དམ་ཚིག་རྣམ་བཤད་ལྟར་སོ་སོའི་དམ་
ཚིག་བསྒྲགས་ཤིང་ནུས་ན་སོ་སོའི་དོན་བསྐྲལ་ཏེ་འཆད་དགོས་པ་ཡིན་གྱི། འདི་ནི་ཡན་ལག་གི་དབང་བསྐུར་ཟུར་དུ་བྱ་
བ་དང་མགྱོགས་དབང་སོགས་ལ་ཉེ་བར་མཁོ་བས་གཞུང་ལས་ཅུང་ཟད་བསྡུས་པ་ཡིན་གྱི། དེར་ཡང་ཀུན་སློང་འཆོས་པ་
སོགས་རྒྱས་བསྡུས་སྐབས་ཕྱེད་པར་བྱའོ། །སརྦ་མངྒ་ལཾ།། །།
3).།